Do der her horet dise wort,
do gieng er also alte,
schuf, das der jüngling wurt ermort
heimlich, und nam sein herze
und leit das in ein kopf von klarem golt
Und rufet ein ritter für sich
und sprach: »bring hin gar balte
den gülden kopf gar kosbarlich
meiner tochter on scherze«;
sagt im darbei, was er ir sagen solt.
Der ritter ging hin zu der frauen kluge
und west doch nit, was er verdecket truge;
er grüßt die frauen und sprach unerschrecket:
»hie schickt dir dein vatter den trost
den du herzlich geliebet host.«
die frau nam den kopf und den balt aufdecket.